af en en en en af en fr fr en en en af hu af af af nl af af nl af af af af en af en en en en en en en en en af af en en en en en en en en en en en en en en ru en en fr en en en en en en en en en en en
Stanger Christelike Sentrum Posbus 232 Ballito 4420 stangerchristiancentre@gmail.com (032) 5511836 | (032) 5512419
In die vroeë 1970’s het Dr James en Meg ‘n lewensveranderende ontmoeting met die Here gehad wat nie net hul lewens verander het nie, maar die lewens van honderde en duisende mense in Suid-Afrika en in baie dele van die wêreld, geraak het!
Met die begin van 1979 was Dr. van Zyl in sy vyfde jaar as burgemeester van Stanger, Distriksgeneesheer, Distriksschirurg en Mediese beampte van Gesondheid en Meg ‘n apteker, albei het begeer dat God lewens sal herstel vir die gebrokenes, fisies sowel as geestelik. Dit was werklik ‘n brandende begeerte in hul harte.  Dr. van Zyl het begeer dat siekes genees en aangeraak word; daar was tye in sy spreekkamer dat hy die slegte nuus aan pasiënte moes oordra dat daar medies niks meer vir hulle gedoen kon word nie; dit het sy hart gebreek!
Dr. James, soos hy liefhebbend genoem is, het in sy spreekkamer vir mense begin bid. Baie is deur die Here aangeraak en het teruggegaan.
Een aand vroeg in 1979, by ‘n byeenkoms in die Stangerstadsaal, op ‘n helder sterre nag, is oor Dr. James geprofeteer dat hy in die gawe van genesing gaan bedien. Op daardie selfde oomblik het ‘n weerligstraal die gebou met ‘n harde slag getref, almal het groot geskrik. Die krag het egter nie afgegaan nie en geen reën of storm het gevolg nie!
Kort na hierdie aand het Dr. James en Meg ‘n diens in Stanger bygewoon waar daar vir mense gebid is. ‘n Jong moeder,  Anthea, wat doof gebore is, het vorentoe gegaan vir gebed, maar het huilende en mismoedig na haar sitplek terug gekeer. Dr James in sy hart aangegryp, het die stem van die Here gehoor om sy hand op haar skouer te sit en te sê dat Hy haar sou genees.  Toe sy na hom omdraai het sy sy lippe gelees. Hy het gesê: “Moenie huil nie, die Here sê Hy wil jou genees.”
Die volgende oggend het Meg vir Dr. James by die spreekkamer gebel en gevra of hy die goeie nuus gehoor het dat Anthea genees is! Sy het die volgende oggend wakker geword en die sirene van die fabriek dofweg hoor lui. Sy het haar baba vir die eerste keer hoor huil!! Toe sy buite geloop het kon sy die gruis onder haar voete hoor kraak en die voëls hoor sing. Deur die dag het haar gehoor volkome herstel!
Ons was almal oorstelp van vreugde en het sonder ophou gejuig, en aan ons Magtige God al die eer gegee!
Een dag is ‘n ou Swart man in Dr. James se praktyk ingelei. Hy het katarakte in albei sy oë gehad en kon nie sien nie, dus moes hy op ander staatmaak om hom te lei.  Dr James het hom gevra of hy in Jesus glo, waarop die ou man ja geantwoord het. Dr James het gevra of hy vir hom kon bid, en die reaksie was ‘n asseblief. Dr James het vir hom gebid en hy kon onmiddellik dinge op ‘n kort afstand sien, alhoewel die katarakte steeds sigbaar was.
‘n Kort tydjie later, het ‘n ou Swart man Dr. James se spreekkamer binne gestap en by die lessenaar gaan sit. Hy het sy mediese kaart vir Dr. James gegee. Op die kaart was daar in Dr James se handskrif geskryf: “Gebid vir katarakte in albei oë.”  Dr James het in sy oë gekyk en hulle was volkome helder met geen katarakte nie. Die ou man kon nou duidelik sien. Jesus het veroorsaak dat die blinde kon sien!
Gevul met vreugde en opgewondenheid het Dr. James huiswaarts gehaas om die nuus met Meg en sy gesin te deel. By sy huis het ‘n joernalis, Mnr. Morkel van Tonder vir hom gewag. Hy het gekom om met die van Zyl’s  te praat en ‘n artikel te skryf oor Dr. James en Meg se orgidee en anthirium kwekery, wat Dr. James as ‘n stokperdjie gehad het.
Dr James het die genesing met Mnr. van Tonder gedeel, wie toe ‘n artikel genaamd “Die biddende Dokter” geskryf het. Die tydskrif was regdeur Suid-Afrika versprei. Binne ‘n week na die uitgawe, het die telefoon aaneen gelui en die posbus was oorlopens toe vol met daaglikse gebedsversoeke.
So het die bediening van Dr. James en Meg begin.
debbie van eeden on Geloof soos ‘n mosterdsaad
debbie van eeden on Geloof soos ‘n mosterdsaad
Stay up to date
Subscribe for email updates
Copyright © 2018 · All Rights Reserved · stangerchristiancentre
Nonprofit Website by GivingPress · RSS Feed · Log in